EkBass/fiwiki-20250220-pages-articles huggingface dataset:
Aaro Laine

Aaro Anshelm Laine (5. maaliskuuta 1908 Viipuri – 28. syyskuuta 1986) oli suomalainen urheilutoimittaja ja pituushyppääjä. Laine toimi Helsingin Sanomien urheilutoimituksen päällikkönä vuosina 1947–1962, SVUL:n pääsihteerinä 1963–1973 ja Urheilutoimittajain Liiton puheenjohtajana 1957–1962. Hän sai sosiaalineuvoksen arvonimen. Urheilu-urallaan Laine voitti Kalevan kisoista pituushypyssä kultaa vuosina 1935, 1936, 1937 ja 1939, hopeaa vuosina 1932 ja 1934 sekä pronssia 1933 ja 1938. Hänen ennätyksensä oli 744 cm. Hän edusti urallaan Kelkkalan Kisailijoita ja Viipurin Urheilijoita. == Lähteet == Luokka:Suomalaiset pituushyppääjät Luokka:Suomalaiset urheilutoimittajat Luokka:Suomalaiset urheiluvaikuttajat Luokka:Suomalaiset urheilujohtajat Luokka:Vuonna 1908 syntyneet Luokka:Vuonna 1986 kuolleet
Pitsihietakyyhky

Pitsihietakyyhky (Pterocles lichtensteinii) on hietakyyhkylaji. ==Tuntomerkit== Pitsihietakyyhky on 22-25 senttimetriä pitkä. Sen koko ruumiissa on tiheässä mustia poikkiraitoja, jotka koiraalla ovat tummempia ja tiheämmässä kuin naaraalla. Koiraalla on otsassa musta ja valkea poikkivyö ja rinnassa ja siivillä ruosteenkellertävää väriä sekä oranssi nokka. Naaraalta koiraan pään ja rinnan kuvioinnit puuttuvat ja sen nokka on harmaa. ==Levinneisyys== Pitsihietakyyhkyjä elää Pohjois-Afrikassa, Itä-Afrikan pohjoisosissa, Arabian niemimaalla sekä Iranissa ja Pakistanissa. ==Elinympäristö== Pitsihietakyyhkyt pesivät karuissa ympäristöissä, joissa on joitakin yksittäisiä puita, mutta ei kuitenkaan puoliaavikolla. Ne käyvät iltaisin juomapaikoilla melko pienissä, alle 50 yksilön, parvissa. ==Lähteet== Luokka:Hietakyyhkylinnut
Punaparatiisimonarkki

Punaparatiisimonarkki (Terpsiphone rufiventer) on laajalla alueella läntisessä ja keskisessä Afrikassa elävä varpuslintu. Lajin nykyistä populaation kokoa ei tiedetä, mutta sen uskotaan olevan laskussa. Kansainvälinen luonnonsuojeluliitto on luokitellut punaparatiisimonarkin elinvoimaiseksi lajiksi. == Esiintyminen ja elinympäristö == Punaparatiisimonarkki elää laajalla alueella läntisen ja keskisen Afrikan kosteissa alankometsissä. Lajia tavataan Angolassa, Beninissä, Burkina Fasossa, Gabonissa, Gambiassa, Ghanassa, Guineassa, Guinea-Bissaussa, Kamerunissa, Keniassa, Keski-Afrikan tasavallassa, Kongon demokraattisessa tasavallassa, Kongon tasavallassa, Liberiassa, Malissa, Nigeriassa, Norsunluurannikolla, Päiväntasaajan Guineassa, Sambiassa, Senegalissa, Sierra Leonessa, Tansaniassa, Togossa ja Ugandassa. Punaparatiisimonarkin alalaji Terpsiphone rufiventer smithii laskettiin aiemmin omaksi lajikseen. Se on São Tomén saaresta lounaaseen sijaitsevan pienen Päiväntasaajan Guinealle kuuluvan Annobónin saaren kotoperäinen laji. Annobónilla elävän Terpsiphone rufiventer smithii -alalajin elinympäristöä saattavat uhata metsien raivaaminen ja muuttaminen öljypalmun, sokeriruo’on ja hedelmien viljelyä varten. == Lähteet == Luokka:Monarkit
Giovanni Giorgio Trissino

Giovanni Giorgio Trissino (22. heinäkuuta 1877 Vicenza – 22. joulukuuta 1963 Milano), kreivi, oli italialainen esteratsastaja ja olympiavoittaja. Trissino osallistui Pariisin olympialaisissa 1900 sekä korkeus- että pituushyppyyn, joista hän voitti korkeushypyssä jaetun kullan tuloksella 185 ja pituushypyssä hopeaa tuloksella 570. Hänestä tuli samalla Italian ensimmäinen olympiavoittaja. == Lähteet == Luokka:Italialaiset esteratsastajat Luokka:Italialaiset olympiavoittajat Luokka:Vuonna 1877 syntyneet Luokka:Vuonna 1963 kuolleet
Risto Ivanoff

Risto Juhani Ivanoff (s. 5. heinäkuuta 1945 Turku) on suomalainen yleisurheilija, joka edustaa nykyisin Turun Senioriurheilijoita. Hän on saavuttanut Kalevan kisoista seiväshypyssä kultaa vuosina 1966 ja 1967, hopeaa 1969, 1970 ja 1973 ja pronssia 1968 ja 1972 sekä pronssia kymmenottelussa 1966. Sisäratojen SM-kilpailuista Ivanoff on saavuttanut kaksi kultaa, kaksi hopeaa ja kolme pronssia seiväshypyssä. Hän on myös edustanut Suomea Yleisurheilun EM-kisoissa seiväshypyssä vuosina 1966, 1969 ja 1971. == Lähteet == Luokka:Suomalaiset seiväshyppääjät Luokka:Suomalaiset yleisurheilun moniottelijat Luokka:Vuonna 1945 syntyneet Luokka:Elävät henkilöt
Zhou

Zhou voi tarkoittaa seuraavia: == Kiinan dynastiat == * Zhou-dynastia, Kiinaa 1046–256 eaa. hallinnut dynastia ** Läntinen Zhou-dynastia, osa Zhou- dynastiaa, hallitsi 1046–771 eaa. ** Itäinen Zhou-dynastia, osa Zhou- dynastiaa, hallitsi 770–256 eaa. * Pohjoinen Zhou-dynastia, osaa Pohjois- Kiinasta 557–571 jaa. hallinnut dynastia == Muita henkilöitä == * Zhou Chunxiu (s. 1978), kiinalainen kestävyysjuoksija * Zhou Dunyi (1017–1973), kiinalainen filosofi * Zhou Enlai (1898–1976), kiinalainen kommunistipoliitikko, Kiinan pääministeri * Zhou Guanyu (s. 1999), kiinalainen moottoriurheilija * Zhou Jian Nan (s. 1980), kiinalainen muusikko * Zhou Jieqiong, Kyulkyung (s. 1998), kiinalainen laulaja ja näyttelijä * Zhou Libo (1908–1979), kiinalainen kirjailija * Zhou Long (s. 1953), kiinalais-yhdysvaltalainen säveltäjä * Zhou Qi (s. 1996), kiinalainen koripalloilija * Zhou Qunfei (s. 1970), kiinalainen yritysjohtaja ja miljardööri * Zhou Xuan (1918–1957), kiinalainen näyttelijä ja laulaja * Zhou Yan (s. 1982), kiinalainen curlingpelaaja * Zhou Yan (s. 1979), kiinalainen softballpelaaja * Zhou Yongkang (s. 1942), kiinalainen poliitikko * Zhou Youguang (1906–2017), kiinalainen kielitieteilijä * Nancy Zhou (s. 1993), yhdysvaltalainen viulisti * Qiyu Zhou (s. 2000), kiinalais- kanadalainen shakin naisten suurmestari * Vic Zhou (s. 1981), taiwanilainen näyttelijä, laulaja, malli ja valokuvaaja.
HMS Mermaid (1897)

HMS Mermaid oli Britannian kuninkaallisen laivaston Mermaid-luokan torpedovenehävittäjä. == Valmistus == Alus tilattiin osana vuosien 1895-1896 laivasto-ohjelmaa Hawthorn Leslie and Companyltä Birkenheadistä, missä köli laskettiin 7. syyskuuta 1896 telakkanumerolla 344. Alus laskettiin vesille 14. heinäkuuta 1897 ja valmistui helmikuussa 1900, jolloin sen tarjoukseen perustunut hinta oli 53 935 puntaa.Lyon, David s. 93 == Palvelus == Alus palveli uransa Britteinsaarilla lukuun ottamatta vuotta 1910, jolloin se oli sijoitettuna Gibraltarille. Alus myytiin 23. heinäkuuta 1919 romutettavaksi Wardille New Hollandiin. == Lähteet == * * * * === Viitteet === Luokka:Mermaid-luokan hävittäjät Luokka:Hawthorn Leslien valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Cheerful (1898)

HMS Cheerful oli Britannian kuninkaallisen laivaston Mermaid-luokan torpedovenehävittäjä. == Valmistus == Alus tilattiin osana vuosien 1896-1897 laivasto-ohjelmaa Hawthorn Leslie and Companyltä Birkenheadistä, missä köli laskettiin 7. syyskuuta 1896 telakkanumerolla 343. Alus laskettiin vesille 22. helmikuuta 1898 ja valmistui kesäkuussa 1899, jolloin sen tarjoukseen perustunut hinta oli 54 509 puntaa.Lyon, David s. 93 == Palvelus == Alus palveli uransa Britteinsaarilla. Se upposi 30. kesäkuuta 1917 Shetlannin rannikolla osuttuaan miinaan. == Lähteet == * * * * === Viitteet === Luokka:Mermaid-luokan hävittäjät Luokka:Hawthorn Leslien valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Metakryylihappo

Metakryylihappo (C4H6O2) on tyydyttymätön karboksyylihappo. Metakryylihappoa käytetään pääasiassa sen estereiden ja polymeerien valmistukseen. == Ominaisuudet, valmistus ja käyttö == Metakryylihappo on huoneenlämpötilassa pistävänhajuista nestettä, joka liukenee kohtalaisesti veteen. Paremmin se liukenee muun muassa etanoliin ja dietyylieetteriin. Yhdiste on erittäin reaktiivista ja sen polymeroitumisen estämiseksi sen joukkoon lisätään usein hydrokinonia tai p-metoksifenolia eli hydrokinonin monometyylieetteriä. Metakryylihappo reagoi sekä alkeenina että karboksyylihappona. Alkeenille tyypillisiä reaktioita ovat muun muassa additiotuotteiden muodostuminen vetyhalogenidien kanssa. Karboksyylihapoille tyypillisiä reaktioita ovat muun muassa esterien muodostuminen alkoholien kanssa väkevän rikkihapon toimiessa katalyyttinä.Robert Wilczynski & Jamie Jerrick Juliette: Methacrylic Acid and Derivatives, Kirk-Othmer Encyclopedia of Chemical Technology, John Wiley & Sons, New York, 2003. Viitattu 27.11.2012William Bauer Jr.: Methacrylic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2011. Viitattu 27.11.2012 Ensimmäisen kerran metakryylihappoa valmistettiin vuonna 1865 hydrolysoimalla etyylimetakrylaattia, jota oltiin valmistettu etyyli-α-hydroksi-isobutyraatista. Varhaisin teollinen tapa valmistaa metyylimetakrylaattia on niin kutsuttu syanohydriinireitti. Siinä asetonista muodostetaan asetonisyanohydriiniä käsittelemällä asetonia vetysyanidilla, josta valmistetaan rikkihapon avulla metakryyliamidisulfaattia, josta hydrolysoimalla saadaan metakryylihappoa. Tämä prosessi tuottaa sivutuotteena huomattavan määrän ammoniumvetysulfaattia, minkä vuoksi korvaavia synteesejä on etsitty. Muita tapoja valmistaa metakryylihappoa ovat muun muassa isobuteenin hapetus metakroleiiniksi ja edelleen metakryylihapoksi sekä propeenin, hiilimonoksidin ja veden reaktiotuotteena syntyvän isovoihapon hapettava dehydraus metakryylihapoksi. Metakryylihappoa käytetään jonkin verran orgaanisessa synteesissä valmistettaessa muita kemikaaleja, mutta sen tärkein käyttö on polymeeriteollisuudessa. Metakryylihappoa ja siitä saatavia estereitä, erityisesti metyylimetakrylaattia, käytetään polymetakrylaattimuovien monomeereina. Monet kovakuoriaisten (Coleoptera) lahkoon kuuluvat hyönteiset erittävät metakryylihappoa (allomoni) puolustautuessaan niihin kohdistuvissa hyökkäyksissä.Pherobase: Semiochemical - methacrylic acid == Katso myös == * Metakryylialdehydi == Lähteet == == Aiheesta muualla == * *Tukes, Kemikaalien EU-riskinarviointi ja -vähennys: Metakryylihappo (pdf) *ChemBlink: Methacrylic acid Luokka:Karboksyylihapot
Punatavi

Punatavi (Spatula cyanoptera) on sorsalintulaji. ==Tuntomerkit== Punatavi on 38-48 senttimetriä pitkä. Sillä on vihreä siipipeili sekä loistavansininen siiven etuosa. Koiras on tasaisen punaruskea lukuun ottamatta tummaa päälakea ja selkää. Naaras on väriltään ruskeankirjava ja muistuttaa erityisesti sinisiipitavinaarasta, mutta se on punertavampi ja sen pään kuviot ovat sinisiipitavin kuvioita heikommat. ==Levinneisyys== Punataveja elää Pohjois- Amerikan länsiosissa, Väli-Amerikassa ja Etelä-Amerikan länsi- ja eteläosissa. Punataveja on tavattu vapaana hyvin harvoin Euroopassakin, mutta kaikki havainnot koskevat luultavasti tarhoista karanneita lintuja. ==Lähteet== Luokka:Lapasorsat
Mermaid-luokka (hävittäjä)

Mermaid-luokka oli Britannian kuninkaallisen laivaston kahdesta aluksesta muodostunut torpedovenehävittäjäluokka. Luokan alukset liitettiin lokakuussa 1913 kolmisavuhormisista yli 30 solmun nopeuden omaavista muodostettuun C-luokkaan. == Alukset == Alukset tilattiin Hawthorn Leslie and Companyltä Birkenheadistä osana vuosien 1896-1897 laivasto-ohjelmaa. Mermaid-luokan hävittäjätorpedoveneetLyon, David s. 93Gardiner, Robert 1860-1905 s. 95Friedman, Norman s. 303 Nimi Telakka Kölinlasku Vesille Valmis Kohtalo HMS Mermaid Hawthorn Leslie and Company, Birkenhead 7. syyskuuta 1896 22. helmikuuta 1898 helmikuu 1900 myyty romutettavaksi 23. heinäkuuta 1919 HMS Cheerful Hawthorn Leslie 7. syyskuuta 1896 14. heinäkuuta 1897 kesäkuu 1899 uponnut osuttuaan miinaan 30. kesäkuuta 1917 == Lähteet == * * * * === Viitteet === *
Abd-ul-Aziz

Abd-ul-Aziz (arabiaksi عبد العزيز) on islamilainen etunimi, joka on nykyisin käytössä myös sukunimenä. Nimi tarkoittaa Jumalan palvelijaa. Al-Azīz on yksi Jumalan 99 kauniista nimestä.Salahuddin Ahmed (1999). A Dictionary of Muslim Names. London: Hurst & Company.S. A. Rahman (2001). A Dictionary of Muslim Names. New Delhi: Goodword Books. ==Katso myös== *Abdelaziz ==Lähteet== Luokka:Etunimet bs:Abdulaziz (čvor) fr:Abdel Aziz id:Abdul Aziz (disambiguasi) tr:Abdülaziz (anlam ayrımı)
Kauppakeskus Kirsikka

Kauppakeskus Kirsikka on kauppakeskus Kirkkonummella. Se sijaitsee Kirkkolaaksossa, aivan Kirkkonummen keskustassa. Kauppakeskus avasi ovensa 15. lokakuuta 2009. Sen ankkuriyritys on K-Citymarket ja muita liikkeitä ovat muun muassa Kirkkonummen 1. apteekki, Musti ja Mirri, Kultajousi, Instrumentarium, Kotipizza ja Subway. Kauppakeskuksen kokonaispinta-ala on noin 23 440 m², josta K-Citymarket kattaa 11 700 m². Kauppakeskuksessa on yhteensä noin 730 ilmaista pysäköintiruutua. Länsipuolella sijaitsee rautatie-, linja-auto- ja taksiasema sekä pysäköintitalo Asemantalli, jossa on 380 autopaikkaa. Kauppakeskusta ympäröi Kirkkolaakson puisto, jossa on lenkkeilyrata sekä lasten leikkikenttiä. Puistoon on rakennettu ja rakennetaan yhä kerrostaloja. Kauppakeskuksen piha-aluetta kutsutaan nimellä Limnellin aukio, johon tulevaisuudessa kehitetään mahdollisesti iltatori. Kauppakeskus Kirsikka järjestää tavallisesti joka kuukauden ensimmäisenä lauantaina Kirsikkamarkkinat Limnellin aukiolla. Silloin aukio täyttyy monenlaisista myyntikojuista. Lisäksi aivan Kirsikan naapurissa palvelee ravintola Bistro O Mat, joka valittiin vuonna 2012 Suomen 18. parhaaksi ravintolaksi. Bistro O Mat toimii osoitteessa Asemankulma 2. ==Lähteet== *Kauppakeskus Kirsikan kotisivut *Bistro O Matin kotisivut Luokka:Kirkkonummen kauppa- ja ostoskeskukset
Roger Summers

Roger Francis Hugh Summers (1907 Englanti – 26. kesäkuuta 2003) oli zimbabwelainen arkeologi ja kansatieteilijä, joka tutki erityisesti eteläisen Afrikan arkeologiaa. Summers syntyi 1907 Englannissa. Hän kiinnostui arkeologiasta vasta toisen maailmansodan jälkeen ja opiskeli tämän jälkeen alaa Lontoon yliopistossa. Summers muutti 1947 Rhodesiaan ja aloitti kansallismuseon muinaisosaston apulaisintendenttina. Seuraavana vuonna hänestä tuli ensin osaston intendentti ja myöhemmin samana vuonna koko museon johtaja. Summers kuului 1951–1959 Rhodesian muistomerkkikomissioon. Hän siirtyi 1970 Etelä-Afrikan museon arkisto-osastoon ja jäi sieltä eläkkeelle 1974. Rhodesiassa Summers organisoi merkittäviä kaivauksia maan kaikissa kiviraunioissa ja julkaisi uraauurtavia tutkimuksia eteläisen Afrikan rautakaudesta. Hän osoitti lopullisesti, että Suur-Zimbabwe ja muut vastaavat rauniot olivat täysin afrikkalaisperäisiä. Summers tutki myös muinaisia kultakaivoksia ja julkaisi bibliografian eteläisen Afrikan arkeologiasta. Hän teki arkeologian ohella myös muitakin tutkimuksia. Summers julkaisi muun muassa kansatieteellisen tutkimuksen ndebelien sotahistoriasta ja kirjan Etelä-Afrikan museon historiasta. Summers kirjoitti uransa aikana 76 tutkimusartikkelia ja seitsemän kirjaa. == Lähteet == Luokka:Zimbabwelaiset henkilöt Luokka:Arkeologit Luokka:Etnologit Luokka:Vuonna 1907 syntyneet Luokka:Vuonna 2003 kuolleet
Zephyrhills

Zephyrhills on kaupunki Pascon piirikunnassa Floridan osavaltiossa Yhdysvalloissa. Zephyrhills sijaitsee noin 60 kilometrin päässä Tampasta. == Laskuvarjohyppy == Zephyrhillsin lentokentällä sijaitseva Skydive City on suosittu laskuvarjohyppykeskus. Se on perustettu 1960-luvulla ja 1980-luvulla se oli maailman suurin hyppykeskus. Talviaikana siellä käy paljon hyppääjiä ympäri maailman, muun muassa Suomesta. == Lähteet == == Aiheesta muualla == Luokka:Floridan kaupungit
Hillsboroughjoen osavaltionpuisto

thumb|Hillsboroughjoki Hillsboroughjoen luonnonpuisto sijaitsee Floridassa lähellä Zephyrhillsin kaupunkia Yhdysvalloissa. Puistosta voi vuokrata kanootteja ja kajakkeja. Melontaretkellä voi joella nähdä muun muassa alligaattoreita, kilpikonnia ja erilaisia lintuja. Puistossa voi myös pyöräillä ja patikoida sekä ruokailla ja leiriytyä. == Lähteet == == Aiheesta muualla == Luokka:Floridan maantiede Luokka:Yhdysvaltain luonnonsuojelualueet
Astrid

Astrid on vanha pohjoismainen naisen etunimi. Nimen alkuosa viittaa aasoihin, loppuosa johtuu joko kaunista tai ratsastajatarta tarkoittavasta sanasta. Suomessa nimi Astrid on vuoden 2019 loppuun mennessä annettu 6 795 naiselle ja muutamalle miehelle. Suomenruotsalaisen kalenterin mukaan Astridin nimipäivä on 27. marraskuuta. == Tunnettuja Astrideja == * Astrid (1905–1935), Ruotsin prinsessa, Belgian kuningatar, kuningas Leopold III:n puoliso * Astrid (s. 1962), Belgian prinsessa * Astrid (s. 1932), Norjan prinsessa * Àstrid Bergès- Frisbey (s. 1986), espanjalais-ranskalainen näyttelijä * Astrid Berwald (1886–1982), ruotsalainen pianisti ja musiikkipedagogi * Astrid Båhl (s. 1959), saamelainen taiteilija, Saamen lipun suunnittelija * Astrid Cleve (1875–1958), ruotsalainen kasvitieteilijä, kemisti ja geologi * Astrid M. Fünderich (s. 1963), saksalainen näyttelijä * Astrid Gartz (1942–2022), suomalainen uutistoimittaja * Astrid Gjertsen (1928–2020), norjalainen poliitikko ja ministeri * Astrid Nøklebye Heiberg (1936–2020), norjalainen psykiatri, poliitikko ja ministeri * Astrid Henning-Jensen (1914–2002), tanskalainen elokuvaohjaaja ja -käsikirjoittaja * Astrid Hoem (s. 1995), norjalainen poliitikko * Astrid Uhrenholdt Jacobsen (s. 1987), norjalainen maastohiihtäjä * Astrid Joutseno (1899–1962), suomalainen pianisti * Astrid Kirchherr (1938–2020), saksalainen valokuvaaja * Astrid Krag (s. 1982), tanskalainen poliitikko ja ministeri * Astrid Kumbernuss (s. 1970), saksalainen kuulantyöntäjä * Astrid Lindeberg (s. 1942), suomalainen koripalloilija ja kieltenopettaja * Astrid Linder (s. 1959), ruotsalainen liikenneturvallisuuden professori * Astrid Lindgren (1907–2002), ruotsalainen lastenkirjailija * Astrid Lulling (s. 1929), luxemburgilainen poliitikko * Astrid Pettersson (1909–1998), ruotsalainen kirjailija * Astrid Plane, yhdysvaltalainen muusikko * Astrid Qvist (1912–2022), yksi pitkäikäisimmistä suomalaisista, kuollessaan Pohjoismaiden vanhin asukas * Astrid Reponen-Juvas (1905–1940), suomalainen kansa- ja kielitieteilijä * Astrid Riska (1932–2010), suomalainen kanttori-urkuri ja kuoronjohtaja * Astrid Øyre Slind (s. 1988), norjalainen maastohiihtäjä * Astrid Smeplass, Astrid S (s. 1996), norjalainen laulaja ja lauluntekijä * Astrid Snäll (s. 1999), suomalainen estejuoksija * Astrid Swan (s. 1982), suomalainen muusikko ja laulaja * Astrid Thors (s. 1957), suomalainen poliitikko ja ministeri * Astrid Zachrison (1895–2008), aikoinaan vanhin elossa ollut ruotsalainen * Astrid Öberg (1907–1990), suomenruotsalainen kirjailija ja kääntäjä == Nimen muita merkityksiä == * Astrid, ruotsalainen mikrosatelliitti * Astrid, suomalainen puurakenteinen purjealus * HMS Astrid, Ruotsin laivaston tykkivene == Lähteet == == Aiheesta muualla == Luokka:Etunimet
Energy (Operation IVYn albumi)

__NOTOC__ Energy on yhdysvaltalaisen ska punk -yhtye Operation IVYn ensimmäinen ja ainoaksi jäänyt studioalbumi, joka julkaistiin maaliskuussa 1989. Albumi on saavuttanut kulttimainetta ska punkin klassikkona, ja albumin kappaleista on tehty usein omia versioita, esimerkiksi Green Day on tehnyt oman versionsa kappaleesta ”Knowledge”. == Kappaleet == Kaikki kappaleet sanoittanut Jesse Michaels, säveltänyt ja sovittanut Operation IVY, ellei toisin mainita. === A-puoli === # # # # # # # # # # === B-puoli === # * # # # # # # # # == Kokoonpano == * Jesse Michaels – laulu * Tim Armstrong – kitara * Matt Freeman – basso * Dave Mello – rummut == Arvostelut == * Allmusic: Allmusic review == Lähteet == Luokka:Vuoden 1989 albumit Luokka:Yhdysvaltalaiset hardcore punk -albumit Luokka:Ska punk -albumit
Todistettavasti elossa

Todistettavasti elossa (Proof of Life) on vuonna 2000 ensi-iltansa saanut Taylor Hackfordin ohjaama elokuva. Sen pääosissa nähdään Meg Ryan ja Russell Crowe. ==Juoni== Etelä-Amerikan valtiossa huumeroistot kidnappaavat Peter Bowmanin, yhdysvaltalaisen öljy-yhtiön insinöörin. Yhtiö kutsuu avuksi neuvottelijan, Terry Thornen, australialaisen entisen ammattisotilaan. Kun öljy-yhtiön paikallinen tytäryhtiö tekee konkurssin, yhtiö pesee kätensä Bowmanin tapauksesta ja erottaa Thornen. Bowmanin vaimo ja sisar jatkavat yhteistyötä Thornen kanssa. == Näyttelijät == == Lähteet == Luokka:Taylor Hackfordin ohjaamat elokuvat Luokka:Vuoden 2000 yhdysvaltalaiset elokuvat Luokka:Poliittiset trillerit Luokka:Yhdysvaltalaiset romanttiset draamaelokuvat
Kirkkonummen Ostari

Kirkkonummen Ostari on pieni kauppakeskus Kirkkonummella. Kauppakeskus avasi ovensa 20. syyskuuta 2010 nimellä Aseman Ostari. Se sijaitsee osoitteessa Asemankaari 1, 02400 Kirkkonummi, aivan Kirkkonummen juna-aseman läheisyydessä. Vieressä ovat myös linja-autoasema sekä taksiasema. Pysäköintitilaa on sekä ulkona että ostarin pysäköintihallissa. Lisäksi aivan ostarin vieressä on vuonna 2011 avattu pysäköintitalo Asemantalli, jossa on 380 pysäköintipaikkaa. Ostarin pinta-ala on reilut 5000 m². Kauppakeskuksen nimi muuttui Kirkkonummen Ostariksi vuonna 2015, kun omistaja vaihtui. Vuonna 1991 valmistuneessa rakennuksessa toimi ennen K-Supermarket Senaattori, mutta Kirkkonummen K-Citymarketin valmistuttua vuonna 2009 K-Supermarketin toiminta Kirkkonummen keskustassa lopetettiin. Aseman Ostarin 2. kerroksessa on Kirkkonummen kunnan teknilliset osastot, josta on suora kulkuyhteys vuonna 2011 valmistuneeseen Kirkkonummen kunnantaloon. Aseman Ostarin rakennus on peruskorjattu vuosina 2010–2011. Aseman Ostari Kirkkonummen liikkeitä ovat: * Dennis Pizzeria * Dressmann * H&M; * KappAhl * Nordea Luokka:Kirkkonummen kauppa- ja ostoskeskukset
Mark Moon

Mark Moon (s. 1968) on suomalainen lauluntekijä ja muusikko. Hän on julkaissut musiikkia vuodesta 2010 alkaen Audiosaari-levymerkillä. Sitä ennen hänen musiikkinsa julkaisijana ja jakelijana toimi Suomen Levyvälitys Oy. Mark Moon käyttää nykyään taiteilijanimeä Mara. == Tuotanto == *Näin lauloi kuulintu (EP 2005, Suomen Levyvälitys Oy) *Blue notes From Finland (CD 2010, Audiosaari) *Viinabasso (Single 2011, Audiosaari) *Elämän Browseri (EP 2011, Audiosaari) *Kaljakyyneleet (Single 2012, Audiosaari) *Mielivala (Single 2013, Audiosaari) * Sinistä Ruohoa (Single 2013, Audiosaari) == Lähteet == *Audiosaari *Ylen Fono.fi Tietokanta *Järviradion levystö *DiscoGs === Viitteet === Luokka:Suomalaiset muusikot Luokka:Suomalaiset lauluntekijät Luokka:Vuonna 1968 syntyneet Luokka:Elävät henkilöt
Nokia Asha 205

Nokia Asha 205 on Nokian matkapuhelin, joka julkistettiin marraskuussa 2012. Siinä on näppäin, jolla pääsee suoraan Facebook- yhteisöpalveluun. Puhelinmalli tuli myyntiin vuonna 2013. ==Lähteet== *Nokia Asha 205 *Iltalehden uutisointi: Asha 205 Asha 205 Luokka:QWERTY-matkapuhelimet Luokka:Vuoden 2012 matkapuhelimet
Vedätys

Vedätys (The Hoax) on vuonna 2006 ensi-iltansa saanut ruotsalaisen Lasse Hallströmin ohjaama yhdysvaltalainen elokuva. Tositapaukseen perustuvassa tarinassa kirjailija Clifford Irving (Richard Gere) suunnittelee julkaisevansa väärennetyn omaelämäkerran eksentrisestä miljardööristä Howard Hughesista. Koska Hughes tavallisesti karttaa julkisuutta, Irving olettaa ettei tämä ryhdy toimenpiteisiin kirjan ilmestyttyä. == Näyttelijät == Lähde: Viitattu 25.8.2021. == Lähteet == Luokka:Yhdysvaltalaiset draamakomediaelokuvat Luokka:Vuoden 2006 yhdysvaltalaiset elokuvat
Keittiötarinoita

Keittiötarinoita (Salmer fra kjøkkenet) on vuonna 2003 ensi-iltansa saanut Bent Hamerin ohjaama ruotsalais-norjalainen elokuva. == Juoni == 1950-luvulle sijoittuvassa draamakomediassa Ruotsin ”Kotitalouksien tutkimuslaitos” suuntaa perheenemäntien jälkeen huomionsa yksinasuviin miehiin. Niinpä joukko ruotsalaisia tutkijoita tulee matkailuvaunuineen ja laitteineen tutkimusmatkalle Norjan poikamiestalouksiin. Jokainen tutkija saa oman tutkimuskohteen, jonka keittiössä heidän on määrä istua hiljaa ja dokumentoida tapahtumia ja yöt nukkua matkailuvaunussa. Vaikka kaikki yhteydenpito tutkijan ja tutkittavan välillä on kiellettyä, Isakin ja tutkija Folken välillä syttyy kuitenkin ystävyys. Elokuvan idea perustuu 1950-luvulla Ruotsissa tehtyihin samantapaisiin perheenemäntien työntutkimuksiin, joissa tutkija tuli kotiin tarkkailemaan, mutta hänen kanssaan ei saanut kommunikoida. == Arvioita == Turun Sanomien Päivi Valotien mielestä Keittiötarinoita raapaisee komediapintansa alla myös isompia teemoja. ”Tärkeilevien tutkijoiden kautta ruumiillistuva byrokraattinen pilkunviilaus tehdään varsin naurettavaksi. Toisaalla ymmärrystä annetaan omintakeisten peräkammarinpoikien edustamille maan hiljaisille, joita etelän herrat ja markkinamiehet yrittävät parhaansa mukaan joskin onnistumatta muokata omiin kaavoihinsa sopiviksi eurokansalaisiksi.” == Lähteet == Luokka:Ruotsalaiset draamakomediaelokuvat Luokka:Norjalaiset elokuvat Luokka:Vuoden 2003 ruotsalaiset elokuvat
Factotum (elokuva)

Factotum (Factotum) on vuonna 2005 ensi-iltansa saanut Bent Hamerin ohjaama norjalais-yhdysvaltalainen elokuva, joka perustuu Charles Bukowskin romaaniin Pystyssä kaiken aikaa. Pääosaa esittää Matt Dillon. == Lähteet == Luokka:Norjalaiset elokuvat Luokka:Yhdysvaltalaiset draamakomediaelokuvat Luokka:Vuoden 2005 yhdysvaltalaiset elokuvat
Haruta

Haruta () on taajama ja Hoseda-Hardskin maalaiskunnan keskus Zapoljarnyin piirissä. Taajama muodostaa Nenetsian autonomisessa piirikunnan eksklaavin Komin tasavallan pohjoisosassa Pohjois-Venäjällä. Pinta-alaltaan Hoseda- Hardskin maalaiskunta on pieni, vain 5,12 neliökilometriä. Harutan taajama sijaitsee Petšoran sivujoen Usan oikeanpuoleisen eli pohjoisen sivuhaaran Adzevan alajuoksulla. ==Historiaa== Komin tasavallan silloisen Ižman piiri asukkaat perustivat Harutan kylän 1800-luvun loppupuolella. Venäjän keisarikunnan Arkangelin kuvernementin vuoden 1897 väestönlaskentaan liittyvissä dokumenteissa mainitaan "luvattomasti perustettu Harutan asuinpaikka Arkangelin kuvernementin Petšora kihlakunnassa". Hoseda-Hardiskin tundran nomadien neuvosto kokoontui ensimmäisen kerran vuonna 1925. ==Väestö== Vuoden 2010 väestönlaskennan mukaan Hoseda-Hardskin maalaiskunnassa asui yhteensä 538 ihmistä. Haruta on kunnan ainoa pysyvästi asutettu asutuskeskus. ==Harutan palvelut ja liikenneyhteydet== Taajamassa sijaitsee muun muassa päiväkoti, koulu, kolme kauppaa, maataloustuotanto-osuuskunta, terveysasema, kulttuurikeskus, yleinen sauna, postitoimisto, vapaapalokunta ja lentokenttä. Haruta ei vielä äskettäin johtanut ympärivuotisesti liikennöitävissä olevaa maantietä Komin tai Nenetsian suuremmista taajamista. Heikompilaatuinen kärrytie ja talvitie johtaa Komin Intaan ja Usinskiin; samoin joihinkin Nenetsian puolella tundralla oleviin erillisiin puutaloihin (izba) ja talvella myös Narjan-Mariin. Yhteyslentoja lennetään pienkoneella (An-2) ympärivuotisesti kahdesti viikossa Nenetsian pääkaupunkiin Narjan-Mariin ja tarvittaessa helikopterilla (Mi-8) suurempaan ja läheisempään Komin tasavallan Intaan. ==Lähteet== ==Aiheesta muualla== *Hoseda-Hardskin maalaiskunta piirin sivustolla (zrnao.ru) *Hoseda-Hardskin maalaiskunnan sivusto (harutanao.ru) Luokka:Nenetsian kylät ja taajamat
Noita perheessä

Noita perheessä (En häxa i familjen) on vuonna 2000 julkaistu Harald Hamrellin ohjaama lastenelokuva. == Juoni == 8-vuotias Maria ei tykkää pikkuveljestään. Eräänä päivänä naapuriin muuttaa Makka-tyttö, jolla on toiveita toteuttava taikapallo. Maria toivoo että pikkuveli katoaisi. Kun lastenhoitaja tulee hoitamaan sairasta Mariaa, tämä kuvittelee että nyt tuli noita viemään pikkuveljen. Nyt Maria jo katuu syvästi toivomustaan ja tekee kaikkensa estääkseen noidan aikeet. == Näyttelijät == Luokka:Lastenelokuvat Luokka:Vuoden 2000 ruotsalaiset elokuvat
Wonder Boys

Wonder Boys (Wonder Boys) on Curtis Hansonin ohjaama yhdysvaltalainen komediaelokuva vuodelta 2000. Yliopistokampukselle sijoittuvan tarinan pääosissa näyttelevät Michael Douglas, Tobey Maguire ja Robert Downey Jr. == Juoni == Seitsemän vuotta on kulunut Grady Trippin (Douglas) esikoisromaanista, joka oli valtava menestys. Muuta tuotantoa ei ole syntynyt, ja Grady elättää itsensä opettamalla kirjallisuutta Carnegie Mellon -yliopistossa. Kolmas vaimokin jättää hänet. Hänen kirjallisuusagenttinsa Terry Crabtree (Downey) ilmaantuu patistamaan Gradya viimeistelemään käsikirjoituksensa. Mukana pilventuoksuisessa viikonlopunvietossa pyörii kirjallisuuden opiskelija James Leer (Maguire), johon Grady kohdistaa isällisiä ja Crabtree homoeroottisia tunteita. == Vastaanotto == Amerikkalaiskriitikko Roger Ebertin mielestä Wonder Boys oli ehkä totuudenmukaisin ja tarkin yliopistoelämästä tehty elokuva siihen mennessä. Hänestä siinä ymmärretään kaksi asiaa: että opiskelijat tulevat ja menevät, mutta henkilökunta asuu kampuksella, ja että monet professorit jumittuvat elokuvan Gradyn tavoin jatko-opiskelijan mielenmaisemaan vuosikymmeniksi. Ebertin mielestä Michael Douglas tekee tässä parhaan roolinsa moniin vuosiin. == Lähteet == Luokka:Yhdysvaltalaiset komediaelokuvat Luokka:Vuoden 2000 yhdysvaltalaiset elokuvat Luokka:Curtis Hansonin ohjaamat elokuvat Luokka:Elokuvat koulusta ja koulutuksesta Luokka:Elokuvat ystävyydestä
Lainakengissä

Lainakengissä (In Her Shoes) on vuonna 2005 ensi-iltansa saanut Curtis Hansonin ohjaama elokuva. Sen pääosia esittävät Cameron Diaz, Toni Collette ja Shirley MacLaine. Draamakomedia kertoo kahden sisaren ja heidän isoäitinsä välisestä suhteesta. == Lähteet == Luokka:Vuoden 2005 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Curtis Hansonin ohjaamat elokuvat
Kamikaze Taxi

Kamikaze Taxi (Kamikaze takushî) on vuonna 1995 ensi-iltansa saanut Masato Haradan ohjaama toimintaelokuva. == Lähteet == == Aiheesta muualla == * * Luokka:Vuoden 1995 japanilaiset elokuvat Luokka:Toimintatrillerit
Ilmatorjuntakoulu

Ilmatorjuntakoulu (lyh. ItK) oli Suomen puolustusvoimiin kuuluva, ilmatorjunnan aselajikoulutusta varusmiehille, reserviläisille ja kantahenkilökunnalle antava sotilasopetuslaitos. Se toimi itsenäisenä perustamisestaan 1. elokuuta 1940 alkaen elokuun 1987 loppuun, jolloin siitä tuli Helsingin Ilmatorjuntarykmentin joukkoyksikkö. Koulu sijaitsi Helsingin Santahaminassa vuosina 1940–1963 ja Tuusulan Hyrylässä vuosina 1963–2007 osana Helsingin Ilmatorjuntarykmenttiä. Ilmatorjuntakoulu sulautettiin Ilmasotakoulun organisaatioon Jyväskylän Tikkakoskelle vuoden 2008 alussa. Koulun tehtäviin kuuluvat muun muassa tutkimus- ja kehittämistoiminta sekä henkilöstön perus-, jatko- ja täydennyskoulutus. Vuodesta 2008 lähtien Tikkakoskella hoidetaan muun muassa ilmatorjunnan tutkimusta ja kehittämistä sekä taktiikka-, taistelutekniikka- ja johtamisjärjestelmäkoulutusta. Järjestelmä- ja varusmieskoulutusta annetaan joukko-osastoissa ja reserviupseerikoulussa. == Johto == Koulun johdossa ovat toimineet muun muassa seuraavat henkilöt: * eversti Eino Tuompo 1.8.1940–16.6.1941 * everstiluutnantti Aaro Astola 1945–1953 * everstiluutnantti Jalmari Lapinleimu 1953–1956 * everstiluutnantti Olavi Seppälä 1956–1963 * everstiluutnantti Paavo Viiri 1963–1964 * everstiluutnantti Veikko Järvelä 1964–1965 * everstiluutnantti Lauri Pamppunen 1965–1969 * everstiluutnantti Veikko Rantalainen 1969–1971 * everstiluutnantti Eino Vainio 1971–1973 * everstiluutnantti Raino Ahonen 1973–1975 * everstiluutnantti Rauli Helminen 1975–1976 * everstiluutnantti Tysse Raatikainen 1976–1981 * everstiluutnantti Mikko Virrankoski 1981–1984 * everstiluutnantti Pentti Toivonen 1984–1986 * everstiluutnantti Jaakko Hirva 1986–1991 * everstiluutnantti Kalervo Sipi 1991–1992 * everstiluutnantti Risto Tyrväinen 1992–1996 * everstiluutnantti Rauli Korpela 1.5.1996–30.11.1998 * everstiluutnantti Risto Häkkinen 1998–2000 * everstiluutnantti Antti Arpiainen 1.10.2000–31.8.2003 * everstiluutnantti Rauno Lankila 1.9.2003–31.8.2004 * everstiluutnantti Pekka Helasterä määräaikainen 1.9.–30.11.2004 * everstiluutnantti Hannu Kylmäniemi 1.12.2004–31.8.2006 == Lähteet == Luokka:Ilmatorjuntajoukot Luokka:Tikkakoski Luokka:Koulutus Suomen puolustusvoimissa
Lerche

Lerche voi tarkoittaa seuraavia: == Sukunimenä == * Arnfried Lerche (s. 1952), saksalainen näyttelijä * Doris Lerche (s. 1945), saksalainen sarjakuvapiirtäjä, kirjailija ja näyttelijä * Fredrik Lerche (1828–1899), suomalainen senaattori, todellinen valtioneuvos ja Suomen kenraalikuvernöörin kanslian johtaja * Julius Lerche (1836–1914), saksalainen juristi ja valtiopäivämies * Leopold Lerche (1877–1927), suomalainen liikemies * Nils Lerche (1905–1986), säveltäjä, Leopold Lerchen poika * Pauliina Lerche, o.s. Luukkanen (s. 1974), suomalainen muusikko * Peter Lerche (s. 1954), suomalainen kitaristi, säveltäjä, sovittaja ja tuottaja * Sondre Lerche (s. 1982), norjalainen laulaja, lauluntekijä ja kitaristi * Vincent Stoltenberg Lerche (1837–1892), norjalainen taidemaalari == Muita merkityksiä == * Heinkel II ”Lerche”, Saksassa toisen maailmansodan aikana suunniteltu sotilaslentokone
Matkalla Beetlehemiin

Matkalla Beetlehemiin (The Nativity Story) on vuonna 2006 ensi-iltansa saanut Catherine Hardwicken ohjaama yhdysvaltalainen draamaelokuva Jeesuksen syntymästä. Se oli ensimmäinen elokuva, joka sai maailmanensi-iltansa Vatikaanivaltiossa. == Lähteet == Luokka:Jouluelokuvat Luokka:Vuoden 2006 yhdysvaltalaiset elokuvat Luokka:Yhdysvaltalaiset draamaelokuvat Luokka:Raamattuun pohjautuvat elokuvat
Grigore I Ghica

Grigore I Ghica (1623 Istanbul, Osmanien valtakunta – 1675 Istanbul, Osmanien valtakunta) oli Valakian ruhtinas syyskuusta 1660 joulukuuhun 1664 ja jälleen maaliskuusta 1672 marraskuuhun 1674. Ghica oli Moldovan hallitsijan Gheorghe Ghican poika. Hän opiskeli Istanbulissa. Hän avioitui Gheorghe Ştefanin veljentyttären Măria Sturdzan kanssa. Heille syntyi neljä poikaa ja neljä tytärtä. Ghica eteni urallaan ja saavutti arvovaltaa nopeasti. 1659 hänestä tuli sulttaanin edustaja Romaniassa. Seuraavana vuonna hän siirtyi Romaniaan, joka oli tuohon aikaan köyhtynyt sekä tataarien että turkkilaisten ryöstöretkien seurauksena. Omaten hyvät suhteet osmanihallintoon hän rupesi jälleenrakentamaan ja vaurastuttamaan maata. 1662 Ghica osallistui sotaan Itävaltaa vastaan. Sodan päätyttyä 1664 sulttaani piti häntä vastuullisena tappioon, joten Ghica pakeni maasta Itävaltaan. Jälleen 1672 hän pääsi kuitenkin uudelleen hallitsijaksi. Vuonna 1673 syttyi uusi sota Puolaa vastaan. Seuraavana vuonna sota kääntyi tappiolliseksi ja Ghicaa pidettiin jälleen syyllisenä. Hän joutui siirtymään Istanbuliin ja hän kuoli kotiarestissa 1674.biografii.famouswhy.ro Viitattu 28.11.2012 == Lähteet == Luokka:Romanian hallitsijat ja valtionpäämiehet Luokka:Vuonna 1623 syntyneet Luokka:Vuonna 1675 kuolleet
Ytterby

Ytterby on Länsi-Ruotsissa sijaitseva rautatieasemayhdyskunta, joka on vuoden 1980 taajamarajauksesta lähtien luettu osaksi Kungälvin taajamaa. Ytterby sijaitsee Bohuslänin historiallisessa maakunnassa ja Länsi-Götanmaan läänissä. Kungälvin kuntaan Ytterby on kuulunut vuodesta 1971 lähtien. Aivan yhdyskunnan eteläpuolella virtaa Nordre älv, joka on Götajoen pohjoinen suuhaara. Ytterby on myös entinen pitäjä, josta muodostettiin maalaiskunta vuoden 1862 kunnallislakien astuessa voimaan. Maalaiskunta lakkautettiin vuoden 1970 lopussa, ja siitä lähtien sen alue on kuulunut nykyiseen Kungälvin kuntaan. Ytterbyssä on kaksi kirkkoa. Ytterbyn vanha kirkko on 1100-luvulta, ja uusi kirkko on vihitty käyttöön vuonna 1870. ==Väestönkehitys== ==Lähteet== Luokka:Kungälvin kunta Luokka:Ruotsin entiset kunnat Luokka:Ruotsin taajamat
Idrætsparken

Københavns Idrætspark eli yleisemmin Idrætsparken oli vuosina 1911–1990 Tanskan pääkaupungissa Kööpenhaminassa toiminut jalkapallostadion. Østerbron kaupunginosassa sijainnut stadion oli Tanskan jalkapallomaajoukkueen sekä Kjøbenhavns Boldklubin kotikenttä. Stadionilla pelattiin myös maahockeyta ja siellä järjestettiin erilaisia konsertteja. Idrætsparkenin paikalla sijaitsee vuonna 1992 valmistunut jalkapallostadion Parken. Lisäksi samalla alueella ovat vuonna 1912 rakennettu yleisurheiluareena Østerbro Stadion sekä 1930 avattu uimahalli Øbro Hallen. == Historia == Idrætsparkenin avausottelu oli toukokuussa 1911, jolloin KB:n ja B.93:n pelaajista koottu joukkue kohtasi englantilaisen Sheffield Wednesdayn. Tanskan maajoukkue pelasi stadionilla vuosien saatossa yhteensä 233 ottelua. 1950-luvun lopulla valmistuneiden uusien katsomonosien myötä Idrætsparkenilla alettiin järjestämään myös konsertteja. Nimekkäimpiä paikalla esiintyneitä artisteja ovat muun muassa Bruce Springsteen, The Rolling Stones, Bob Dylan, David Bowie ja Tina Turner. Idrætsparkenin purkaminen aloitettiin marraskuussa 1990. Samalle paikalle rakennettu uusi Tanskan kansallistadion Parken vihittiin käyttöön syyskuussa 1992. Vanhasta stadionista jäi aluksi jäljelle Tribune D -niminen katsomonosa. Se kuitenkin purettiin vuonna 2007 ja tilalle rakennettiin moderni katsomo, joka valmistui 2009. ==Lähteet== *Parken-stadionin kotisivut Luokka:Tanskan jalkapallostadionit Luokka:Kööpenhaminan rakennukset ja rakennelmat
Greyhound-luokka (hävittäjä)

Greyhound-luokka oli Britannian kuninkaallisen laivaston kolmen aluksen muodostama torpedovenehävittäjäluokka. Luokan alukset liitettiin lokakuussa 1913 kolmisavuhormisista yli 30 solmun nopeuden omaavista muodostettuun C-luokkaan. == Alukset == Alukset tilattiin Hawthorn Leslie and Companyltä Birkenheadistä osana vuosien 1898-1899 laivasto-ohjelmaa. Greyhound-luokan hävittäjätorpedoveneetLyon, David s. 94Gardiner, Robert 1860-1905 s. 95Friedman, Norman s. 303 Nimi Telakka Kölinlasku Vesille Valmis Kohtalo HMS Greyhound Hawthorn Leslie and Company, Birkenhead 18. heinäkuuta 1899 6. lokakuuta 1900 tammikuu 1902 myyty romutettavaksi 10. kesäkuuta 1910 HMS Racehorse Hawthorn Leslie 23. lokakuuta 1899 8. marraskuuta 1900 maaliskuu 1902 myyty romutettavaksi 23. maaliskuuta 1920 HMS Roebuck Hawthorn Leslie 2. lokakuuta 1899 4. tammikuuta 1901 maaliskuu 1902 myyty romutettavaksi 1919 == Lähteet == * * * * === Viitteet === *
Margaret Yorke

Margaret Yorke, oik. Margaret Beda Nicholson, (30. tammikuuta 1924 Compton, Surrey, Britannia – 17. marraskuuta 2012The Rap Sheet, viitattu 28.11.2012) oli brittiläinen dekkarikirjailija. Hän kirjoitti runsaat 40 teostaThe Cwa, viitattu 28.11.2012, joista on suomennettu kolme. Britanniassa syntynyt Yorke vietti lapsuutensa Irlannissa. Hän palasi Britanniaan 1937 ja asui sittemmin kuolemaansa saakka Buckinghamshiressa Long Crendonissa.Margaret Yorke - a fond farewell, Calibre.org , viitattu 28.11.2012 ==Suomennetut teokset== * Hämärän lyhyet hetket (alkuteos: The small hours of the morning, 1975), suom. Pirjo Latvala, WSOY, 1979 ISBN 951-0-09228-2 Sapo-sarja 237 * Sovintouhri (alkuteos: Speak for the dead, 1988), suom. Kaarina Turtia. Otava, 1989 ISBN 951-1-10902-2 Crime Club * Tulikoe! (alkuteos: The scent of fear, 1980), suom. Kaarina Turtia. Otava, 1991 ISBN 951-1-10920-0 Crime Club ;Novelli * Uudenvuodenaatto, teoksessa: Murha Agathan malliin, toim. Tim Heald, suom. Pasi Junila. Hyvinkää: Book Studio 1996 Sarja: Jännityksen mestarit ISBN 951-611-806-2 ==Lähteet== Luokka:Brittiläiset kirjailijat Luokka:Rikoskirjailijat Luokka:Vuonna 1924 syntyneet Luokka:Vuonna 2012 kuolleet
Antero Tapola

Antero Joel Tapola (s. 2. marraskuuta 1945 Sippola) on suomalainen korkeushyppääjä. Urallaan hän edusti Myllykosken Tovereita ja Leppävaaran Sisua. Kalevan kisoissa Tapola voitti kultaa vuosina 1967, 1968 ja 1969, minkä lisäksi hän saavutti sisäratojen SM-kilpailuista pronssia vuosina 1967, 1968 ja 1970. == Lähteet == Luokka:Suomalaiset korkeushyppääjät Luokka:Vuonna 1945 syntyneet Luokka:Elävät henkilöt
The Black Sabbath Story, Vol 2

The Black Sabbath Story, Vol 2 - 1978-1992 on Black Sabbath -yhtyeestä kertova dokumentti. Se keskittyy yhtyeen vuosiin 1978-1992. Alun perin se julkaistiin vuonna 1992 VHS-videona ja sittemmin vuonna 2002 hieman muokattuna DVD- versiona. Dokumentissa musiikkivideo-näytteiden ohella nähdään ja kuullaan Tony Iommin, Geezer Butlerin, Ronnie James Dion, Bill Wardin, Vinny Appicen, Geoff Nichollsin ja Cozy Powellin haastatteluja. Kappaleet eivät ole täyspitkinä versioina, tosin DVD-versiossa ne ovat pitempinä kuin VHS- versiossa. Julkaisu on myynyt kultaa (yli 50 000 kpl.) Yhdysvalloissa. == Kappaleet == ===VHS=== #"A Hard Road" (promovideo, Hammersmith Odeon 1978) #"Die Young" (promovideo, Rainbow-teatteri 1980) #"Neon Knights" (promovideo, Rainbow-teatteri 1980) #"Trashed" (promovideo, Montreal Forum 1983) #"Zero The Hero" (promovideo, Montreal Forum 1983) #"No Stranger to Love" (promovideo 1986) #"The Shining" (promovideo 1987) #"Headless Cross" (promovideo 1989) #"Feels Good to Me" (promovideo 1990) #"TV Crimes" (Rockfield-studiot 1992) #"Computer God" (Rockfield-studiot 1992) *VHS-versiossa ollut "A Hard Road" siirrettiin DVD-julkaisuissa Vol 1:seen. ===DVD=== #"Die Young" (promovideo, Rainbow-teatteri 1980) #"Neon Knights" (promovideo, Rainbow-teatteri 1980) #"Trashed" (promovideo, Montreal Forum 1983) #"Zero The Hero" (promovideo, Montreal Forum 1983) #"No Stranger to Love" (promovideo 1986) #"The Shining" (promovideo 1987) #"Headless Cross" (promovideo 1989) #"Feels Good to Me" (promovideo 1990) #"TV Crimes" (Rockfield-studiot 1992) #"Computer God" (Rockfield-studiot 1992) #"Time Machine" (Rockfield-studiot 1992) #"I" (Hammersmith Odeon 1992) *lisäksi näytteinä ja haastattelujen taustalla kuullaan seuraavat kappaleet: "Supertzar" (introna), "Heaven and Hell" (live), "The Mob Rules" (live) ja "The Sabbath Stones" DVD-ekstrat: *Sanctuary Recordsin suunnittelijan ja Sabbath-asiantuntijan Hugh Gilmourin haastattelu, aiheena yhtyeen historia vuosina 1978-1992 *Bill Wardin haastattelu koskien hänen eroaan yhtyeestä vuonna 1980 *Ian Gillanin haastattelu, aiheena "Stonehenge"-lavasteet ja yhtyeen lavashow vuosien 1983-1984 kiertueella *Tony Iommin, Ronnie James Dion ja Geezer Butlerin haastattelut vuodelta 1992 *"The Making of 'TV Crimes'"-dokumentti Luokka:Black Sabbathin videot
Aprilin juhlat

Aprilin juhlat (Pieces of April) on vuonna 2003 ensi-iltansa saanut Peter Hedgesin käsikirjoittama ja ohjaama yhdysvaltalainen draamakomedia. == Juoni == April Burns, ongelmaperheen vanhin tytär, asuu poikaystävänsä Bobbyn kanssa pienessä vuokra-asunnossa Manhattanin kaakkoiskulmilla. He kutsuvat Aprilin etäisen perheen kiitospäivän aterialle, joka on hänen rintasyöpää potevalle äidilleen kenties viimeinen. Elokuva keskittyy kuvaamaan kolmea matkaa: Perheen vaivalloista siirtymistä esikaupungista Manhattanille, jossa pysähdytään ostoksille ja polttelemaan lääkekannabista; Bobbyn puvunetsintää, jotta voisi luoda hyvän vävyehdokkaan kuvaa; sekä Aprilin päivällisvalmisteluja naapurien avulla kun hän huomaa uuninsa olevan epäkunnossa. == Rooleissa == ==Lähteet== Luokka:Yhdysvaltalaiset draamakomediaelokuvat Luokka:Vuoden 2003 yhdysvaltalaiset elokuvat
Alexandran suunnitelma

Alexandran suunnitelma (Alexandra’s Project) on vuonna 2003 ensi-iltansa saanut Rolf De Heerin käsikirjoittama ja ohjaama australialainen elokuva. == Juoni == Steve, keski-ikäinen kahden lapsen isä (Gary Sweet), palaa töistä kotiin syntymäpäivänään ja löytää talon pimeänä ja tyhjillään. Hän huomaa, että nojatuoli, televisio ja videokasetti on asetettu valmiiksi häntä varten. Hän ryhtyy katselemaan vaimonsa Alexandran (Helen Buday) tekemää videota, joka aluksi näyttää vain syntymäpäivälahjaksi tarkoitetulta striptease-esitykseltä. Sitten Stevelle alkaa valjeta, että Alexandra on tehnyt videon kiduttaakseen häntä vuosia hautomiensa avio-ongelmien takia. Videolla Alexandra teeskentelee rintasyöpää, harrastaa seksiä naapurin kanssa ja kertoo ettei hän eivätkä lapset koskaan palaisi. == Lähteet == Luokka:Vuoden 2003 australialaiset elokuvat Luokka:Psykologiset jännityselokuvat
Ruma ankanpoikanen ja MINÄ

Ruma ankanpoikanen ja MINÄ (The Ugly Duckling and Me!) on vuonna 2006 ensi- iltansa saanut Michael Hegnerin ohjaama, ranskalais-saksalais-irlantilais- tanskalaisena yhteistuotantona tehty animaatioelokuva. == Lähteet == Luokka:Ranskalaiset animaatioelokuvat Luokka:Saksalaiset animaatioelokuvat Luokka:Irlantilaiset animaatioelokuvat Luokka:Tanskalaiset animaatioelokuvat Luokka:Vuoden 2006 ranskalaiset elokuvat Luokka:Vuoden 2006 saksalaiset elokuvat Luokka:Vuoden 2006 brittiläiset elokuvat
HMS Greyhound (1900)

HMS Greyhound oli Britannian kuninkaallisen laivaston Greyhound-luokan torpedovenehävittäjä. == Valmistus == Alus tilattiin 30. maaliskuuta 1899 osana vuoden 1899 laivasto-ohjelmaa Hawthorn Leslie and Companyltä Birkenheadistä ja sen piti sopimuksen mukaan valmistua viidessätoista kuukaudessa. Köli laskettiin 18. heinäkuuta 1899 telakkanumerolla 377. Alus laskettiin vesille 6. lokakuuta 1900 ja valmistui tammikuussa 1902, jolloin sen tarjoukseen perustunut hinta oli 61 066 puntaa.Lyon, David s. 94 == Palvelus == Alus myytiin 10. kesäkuuta 1910 romutettavaksi. == Lähteet == * * * * === Viitteet === Luokka:Greyhound-luokan hävittäjät Luokka:Hawthorn Leslien valmistamat alukset
Kuollut kulma – Hitlerin sihteeri

Kuollut kulma – Hitlerin sihteeri (Im toten Winkel – Hitlers Sekretärin) on vuonna 2002 ensi-iltansa saanut André Hellerin ja Othmar Schmidererin ohjaama itävaltalainen dokumenttielokuva Adolf Hitlerin viimeisestä henkilökohtaisesta sihteeristä Traudl Jungesta. == Lähteet == == Aiheesta muualla == * Luokka:Vuoden 2002 dokumenttielokuvat Luokka:Itävaltalaiset dokumenttielokuvat
Neuvonen

Neuvonen on suomalainen sukunimi, joka on muun muassa seuraavilla henkilöillä: *Aleksi Neuvonen (s. 1975), tulevaisuuden tutkija ja yrittäjä *Alpo Neuvonen (1927–2013), yritysjohtaja, kauppaneuvos *Anssi Neuvonen, lauluntekijä, muusikko ja tuottaja *Antti Neuvonen (1937–2011), kuvanveistäjä *Eero K. Neuvonen (1904–1981), Turun yliopiston ylikirjastonhoitaja, professorin arvonimi *Eija-Elina Bergholm (o.s. Neuvonen, s. 1943), elokuvaohjaaja ja käsikirjoittaja *Elisa Neuvonen (s. 1991), kilpakävelijä *Emilia Neuvonen (s. 1965), näyttelijä, musiikintekijä ja malli *Jari Neuvonen (s. 1964), jääkiekkoilija *Joonas Neuvonen (s. 1979), elokuvaohjaaja *Kaarlo Neuvonen (1918–2014), geologi, geologian ja mineralogian professori *Kirsi Neuvonen (s. 1960), kuvataiteilija *Kiti Neuvonen (s. 1950), laulaja, toimittaja ja runoilija *Mikke Neuvonen (Maiki, s. 1989), säveltäjä, sanoittaja ja artisti *Mikko Neuvonen (s. 1990), muusikko ja näyttelijä *Pertti J. Neuvonen (1943–2020), lääkäri, kliinisen farmakologin professori *Veikko Neuvonen (s. 1944), biologi, Yleisradion luontotoimittaja
Tuvalu (elokuva)

Tuvalu (Tuvalu) on vuonna 1999 ensi-iltansa saanut Veit Helmerin ohjaama saksalainen komediallinen fantasiaelokuva. Tässä kokeellisessa elokuvassa käytetään 1900-luvun alun mykkäelokuvan ja saksalaisen ekspressionismin keinoja kuvaamaan nuorenparin rakkaustarinaa ja yrityksiä pelastaa vanha kylpyrakennus. == Lähteet == Luokka:Vuoden 1999 saksalaiset elokuvat Luokka:Saksalaiset fantasiaelokuvat Luokka:Romanttiset komediat Luokka:Mustan komedian elokuvat
Arian Foster

Arian Isa Foster (s. 24. elokuuta 1986 Albuquerque, New Mexico) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan keskushyökkääjä. Foster pelasi vuosina kahdeksan kautta NFL-liigassa vuosina 2009–2016, edustaen valtaosan uranstaan Houston Texansia. Uransa huippuaikoina Foster oli yksi liigan parhaimpia keskushyökkääjiä. Hänet valittiin NFL:n tähdistöotteluun Pro Bowliin urallaan neljä kertaa. ==NFL-ura== Yliopistojalkapalloa Tennesseen yliopiston joukkueessa pelannutta Fosteria ei varattu vuoden 2009 NFL:n varaustilaisuudessa. Hän teki vapaana pelaajana sopimuksen Houston Texansin kanssa toukokuussa 2009. Fostersista tuli Texansin avainpelaaja vuosiksi. Uransa loppuvuosina loukkaantumiset vaivasivat häntä. Texans ei uusinut Fosterin sopimusta kauden 2015 jälkeen, joten hän siirtyi Miami Dolphinsiin. Hän pelasi Dolphinsissa neljä ottelua, kunnes loukkaantuminen pakotti hänet sivuun loppukaudeksi. Loukkaantumisen jälkeen Foster ilmoitti lopettavansa pelaajauransa. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1986 syntyneet Luokka:Elävät henkilöt
Niemeläinen

Niemeläinen on suomalainen sukunimi, joka on muun muassa seuraavilla henkilöillä: *Armas Niemeläinen (1881–1957), kauppias, yrittäjä ja yritysjohtaja, kauppaneuvos *Ilkka Niemeläinen (1956–2022), säveltäjä, kitaristi ja tietokonetaiteilija *Ilmari Niemeläinen (1910–1951), arkkitehti, uimahyppääjä ja olympiamitalisti *Justus Niemeläinen (s. 2002), pesäpalloilija *Kaino Niemeläinen (1888–1977), jääkärieverstiluutnantti, Armas Niemeläisen veli *Markus Niemeläinen (s. 1998), jääkiekkoilija *Toini Marita Niemeläinen (alk. Marita Kalima, 1915–1978), liikkeenharjoittaja ja kirjailija *Vesa Niemeläinen (1934–2000), kansakoulunopettaja ja runoilija ==Entisenä nimenä== *Kati Parkkonen, o.s. Niemeläinen, toimittaja
15 minuuttia

15 minuuttia ( tai Fifteen Minutes) on vuonna 2001 ensi-iltansa saanut yhdysvaltalainen toimintatrilleri, jonka on ohjannut John Herzfeld. Elokuvan pääosissa esiintyvät Robert De Niro, Edward Burns ja Karel Roden. Elokuva kertoo murhatutkijasta ja newyorkilaisesta palopäälliköstä, jotka yrittävät pysäyttää itäeurooppalaisia tappajia. Tappajat videoivat suorituksiaan kuuluisuuden toivossa. ==Näyttelijät== ==Lähteet== Luokka:Vuoden 2001 yhdysvaltalaiset elokuvat Luokka:Yhdysvaltalaiset toimintatrillerit Luokka:Sarjamurhaajaelokuvat